《答彭同年劝应贤科》
宋代·李复

早岁逢予叹陆沉，东风还更枉华音。
五蹄一角必殊相，八跪二螯多躁心。
众惜伏辕伤骏骨，自惭跃冶匪祥金。
抟风敢效垂天翼，但乐孤巢寄旧林。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。